Ministru kabineta rīkojuma projekta

„**Par valsts nekustamo īpašumu pārdošanu”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa, 9.panta pirmā daļa, 37.panta pirmās daļas ceturtais punkts, 44.panta astotās daļas 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamo īpašumu pārdošanu” (turpmāk – rīkojuma projekts) sagatavots, lai atļautu valsts akciju sabiedrībai „Valsts nekustamie īpašumi” (turpmāk – VNĪ) pārdot valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā: –  par brīvu cenu – nekustamo īpašumu (nekustamā īpašuma kadastra Nr.0100 111 2008) - zemes vienību 1224m2 platībā (zemes vienības kadastra apzīmējums 0100 111 2008 ) – Atlantijas ielā, Rīgā; – izsolē – nekustamo īpašumu “Veikals Nr.59” (nekustamā īpašuma kadastra Nr. 8448 006 0331) – zemes vienību 2061 m2 platībā (zemes vienības kadastra apzīmējums 8448 006 0331) un divas būves (būvju kadastra apzīmējumi 8448 006 0331 001 un 84448 006 0331 002) – Centra laukumā 3, Ezerē, Ezeres pagastā, Saldus novadā.Rīkojuma projektā iekļauto nekustamo īpašumu raksturojums.1. **Nekustamais īpašums (nekustamā īpašuma kadastra Nr.** **0100 111 2008) Atlantijas ielā, Rīgā**, sastāv no zemes vienības 1224 m2 platībā (zemes vienības kadastra apzīmējums 0100 111 2008) (turpmāk šajā punktā – nekustamais īpašums vai zemes vienība). Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Rīgas pilsētas zemesgrāmatas nodalījumā Nr.14384, lēmuma datums: 29.10.2013.Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) nekustamā īpašuma kadastrālā vērtība uz 2017.gada 1.janvāri ir 20685 *euro*.Zemes vienības lietošanas mērķis: 1001 – rūpnieciskās ražošanas uzņēmumu apbūve, 0,1224 ha.Saskaņā ar NĪVKIS teksta datiem nekustamā īpašuma sastāvā esošā zemes vienība ir neapbūvēta. Nekustamajam īpašumam ir reģistrēti šādi apgrūtinājumi: - ekspluatācijas aizsargjoslas teritorija gar pazemes siltumvadu, siltumapgādes iekārtu un būvi, 0,00 ha;- ekspluatācijas aizsargjoslas teritorija gar elektronisko sakaru tīklu gaisvadu līniju, 0,00 ha.Nekustamais īpašums nav iznomāts.Atbilstoši nekustamā īpašuma rentabilitātes rādītājiem par periodu: 2015.gads – 2017.gada augusts, nekustamā īpašuma pārvaldīšana VNĪ ir nesusi zaudējumus 673 *euro*.2017.gada 6.septembrī VNĪ mājas lapā publicēta informācija par nekustamā īpašuma nomas tiesību atkārtoto izsoli. Saskaņā ar izsoles noteikumiem nekustamā īpašuma nomas termiņš noteikts līdz tā atsavināšanai, bet ne ilgāk kā uz vienu gadu. Saskaņā ar VNĪ nekustamā īpašuma portfeļa attīstības stratēģijas 2016.-2025.gadam pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir valstij visizdevīgākajā veidā ilgtermiņā atsavināmi.Saskaņā ar Rīgas domes Pilsētas attīstības departamenta 2017.gada 13.maija vēstuli Nr.DA-17-2463-nd zemes vienība atbilstoši Atsavināšanas likuma 1.panta 11.punktā noteiktajam ir uzskatāma par zemes starpgabalu, jo nav iespējams nodrošināt pieslēgumu koplietošanas ielai. Ņemot vērā minēto, tā kā zemes vienībai nav iespējams nodrošināt pieslēgumu koplietošanas ielai, un piekļuve pie zemes vienības ir apgrūtināta – caur citām juridiskām personām piederošo nekustamo īpašumu teritorijām, zemes vienības iznomāšana ir lietderīga tikai piegulošo nekustamo īpašumu īpašniekiem. Ņemot vērā minēto, optimālākais nekustamā īpašuma izmantošanas veids ir tā virzīšana atsavināšanai. Ievērojot minēto, kā arī to, ka nekustamais īpašums nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu un nav nepieciešams VNĪ saimnieciskās darbības veikšanai, VNĪ Īpašumu izvērtēšanas komisija 2017.gada 11.maijā pieņēmusi lēmumu virzīt nekustamo īpašumu atsavināšanai (prot.Nr.IZKP-17/20, 12.punkts). Saskaņā ar Atsavināšanas likuma 44.panta astotās daļas 1.punktu zemes starpgabalu, kuram nav iespējams nodrošināt pieslēgumu koplietošanas ielai (ceļam), vai zemes starpgabalu, kurš ir nepieciešams, lai nodrošinātu pieslēgumu koplietošanas ielai (ceļam), šajā likumā noteiktajā kārtībā drīkst atsavināt tam zemes īpašniekam vai visiem kopīpašniekiem, kuru zemei piegul attiecīgais zemes starpgabals. Atbilstoši NĪVKIS datiem, zemes vienībai piegul:1) zemes vienība ar kadastra apzīmējumu 0100 111 0369, ietilpstoša nekustamā īpašuma (nekustamā īpašuma kadastra Nr.0100 111 0369) Birztalu ielā 5, Rīgā, sastāvā, uz kuru īpašuma tiesības Rīgas pilsētas zemesgrāmatas nodalījumā Nr.100000420778 nostiprinātas sabiedrībai ar ierobežotu atbildību „Jaunzeltiņi” (reģ. Nr.40001003752) 2016.gada 29.decembrī;2) zemes vienība ar kadastra apzīmējumu 0100 111 0423, ietilpstoša nekustamā īpašuma (nekustamā īpašuma kadastra Nr.0100 111 0408) Atlantijas ielā 23 k-3, Rīgā, sastāvā. Īpašuma tiesības uz nekustamo īpašumu Rīgas pilsētas zemesgrāmatas nodalījuma Nr.17568 nostiprinātas:- sabiedrībai ar ierobežotu atbildību „Fabrication and service technologies” (reģ.Nr.40103754597) 14/155 domājamo daļu apmērā, lēmuma datums: 24.02.2016.;- sabiedrībai ar ierobežotu atbildību „ REX AUTO” (reģ.Nr.50103503001) 16/155 domājamo daļu apmērā, lēmuma datums: 31.05.2016.;- sabiedrībai ar ierobežotu atbildību „ AGS ELEKTRONIKA” (reģ.Nr.40003419111) 61/155 domājamo daļu apmērā, lēmuma datums: 21.06.2016.;- sabiedrībai ar ierobežotu atbildību „ ZOND” (reģ.Nr.40103571576) 1/225 domājamo daļu apmērā, lēmuma datums: 20.07.2016.;- sabiedrībai ar ierobežotu atbildību „Atlantic Way” (reģ.Nr.401035603180, 2/155 domājamo daļu apmērā, lēmuma datums: 14.11.2016.;- sabiedrībai ar ierobežotu atbildību „TEKERS” (reģ.Nr.40003351105) 1544/6975 domājamo daļu apmērā, lēmuma datums: 06.12.2016.;- fiziskai personai Nataļjai Eihmanei 27/155 domājamo daļu apmērā, lēmuma datums: 06.12.2016.;3) zemes vienība ar kadastra apzīmējumu 0100 111 0846, ietilpstoša nekustama īpašuma (nekustamā īpašuma kadastra Nr.0100 111 0846) Rīgā, sastāvā, uz kuru īpašuma tiesības Rīgas pilsētas zemesgrāmatas nodalījuma Nr.12277 nostiprinātas sabiedrībai ar ierobežotu atbildību „IP VECMĪLGRĀVIS” (reģ.Nr.40003643261), lēmuma datums: 29.10.2013.;4) zemes vienība ar kadastra apzīmējumu 0100 111 0806, ietilpstoša nekustama īpašuma (nekustamā īpašuma kadastra Nr.0100 111 0806) Rīgā, sastāvā, uz kuru īpašuma tiesības Rīgas pilsētas zemesgrāmatas nodalījumā Nr.11023 nostiprinātas sabiedrībai ar ierobežotu atbildību „Jaunzeltiņi” (reģ.Nr.40001003752), lēmuma datums: 04.01.2017.Atbilstoši Atsavināšanas likuma 4.panta ceturtās daļas 1.punktam atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemes starpgabalu, kas piegul viņu zemei.VNĪ nav saņemti atsavināšanas ierosinājumi ne no viena no valsts zemes vienībai piegulošā nekustamā īpašuma īpašnieka. Atsavināšanas likuma 37.panta pirmās daļas 4.punkts noteic, ka pārdot nekustamo īpašumu šā likuma 4.panta ceturtajā daļā minētajai personai var par brīvu cenu, kas ir vienāda ar nosacīto cenu (8.pants). Atbilstoši Atsavināšanas likuma 37.panta piektajai daļai, ja nekustamo īpašumu pārdod par brīvu cenu šā likuma 4.panta ceturtajā daļā minētajām personām, institūcija, kas organizē nekustamā īpašuma atsavināšanu (9.pants), nosūta tām atsavināšanas paziņojumu.Saskaņā ar Atsavināšanas likuma 37.panta sesto daļu, ja pēc šā panta piektajā daļā minētā atsavināšanas paziņojuma saņemšanas tajā noteiktajā termiņā, kas nedrīkst būt īsāks par vienu mēnesi no atsavināšanas paziņojuma nosūtīšanas dienas, pirkt nekustamo mantu piesakās vairākas personas, kurām ir pirmpirkuma tiesības, rīkojama izsole starp šīm personām.2. **Nekustamais īpašums “Veikals Nr.59” (nekustamā īpašuma kadastra Nr.8448 006 0331) Centra laukumā 3, Ezerē, Ezeres pagastā, Saldus novadā,** sastāv no zemes vienības 0,2061 ha platībā (zemes vienības kadastra apzīmējums 8448 006 0331) un divām būvēm – veikala (būves kadastra apzīmējums 8448 006 0331 001) un saimniecības ēkas (būves kadastra apzīmējums 8448 006 0331 002), (turpmāk šajā punktā – nekustamais īpašums). Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Saldus rajona tiesas Zemesgrāmatu nodaļas Ezeres pagasta zemesgrāmatas nodalījumā Nr.100000568711, lēmuma datums: 05.07.2017.Saskaņā ar NĪVKIS teksta datiem nekustamā īpašuma kadastrālā vērtība uz 2017.gada 26.maiju ir 15008 *euro (zemes vienībai – 952 euro, būvei ar kadastra apzīmējumu 8448 006 0331 001 – 12975 un būvei ar kadastra apzīmējumu 8448 006 0331 002 – 1081 euro)*.Zemes vienībai noteiktais lietošanas mērķis: 0801 – komercdarbības objektu apbūve, 0,2061 ha.Būves ar kadastra apzīmējumu 8448 006 0331 001 galvenais lietošanas veids: 1230 – vairumtirdzniecības un mazumtirdzniecības ēkas. Būves apbūves laukums – 372,10 m2.Būves ar kadastra apzīmējumu 8448 006 0331 002 galvenais lietošanas veids: 1274 – Citas, iepriekš neklasificētas, ēkas. Būves apbūves laukums – 231 m2.Saskaņā ar NĪVKIS datiem nekustamajam īpašumam ir reģistrēti šādi apgrūtinājumi:* ekspluatācijas aizsargjoslas teritorija gar

pašteces kanalizācijas vadu, 0,0017 ha;* ekspluatācijas aizsargjoslas teritorija gar

pašteces kanalizācijas vadu, 0,0350 ha;* ekspluatācijas aizsargjoslas teritorija gar

pazemes elektronisko sakaru tīklu līniju un kabeļu kanalizāciju, 0,0113 ha;* ekspluatācijas aizsargjoslas teritorija ap

elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem, 0,0056 ha;* ekspluatācijas aizsargjoslas teritorija ap

elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem, 0,0006 ha;* ekspluatācijas aizsargjoslas teritorija ap

ūdensvadu, kas atrodas līdz 2 metru dziļumam, 0,0308 ha;* valsts nozīmes arhitektūras pieminekļa

teritorija un objekti, 0,2061 ha.Saskaņā ar likuma “Par kultūras pieminekļu aizsardzību”8.panta pirmo daļu valstij ir pirmpirkuma tiesības, ja īpašnieks atsavina valsts nozīmes kultūras pieminekli.Valsts kultūras pieminekļu aizsardzības inspekcija (turpmāk – Inspekcija) ar 2017.gada 1.augusta vēstuli Nr.04-09/3699, sniedzot viedokli par nekustamā īpašuma atsavināšanu, norādījusi: ievērojot to, ka nekustamais īpašums atrodas valsts nozīmes arhitektūras pieminekļu “Ezeres muižas apbūves ar parku” (valsts aizsardzības Nr.6715), “Klēts” (valsts aizsardzības Nr.6718) un “Staļļi” (valsts aizsardzības Nr.6719) aizsardzības zonās, bet tas nav iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis, Inspekcijai nav iebildumu par nekustamā īpašuma atsavināšanu. Vienlaikus Inspekcija norādījusi, ka nekustamā īpašuma īpašniekam ir saistoši tiesību akti, kas regulē minēto kultūras pieminekļu aizsardzību, kura aizsardzības zonās nekustamais īpašums atrodas.Nekustamais īpašums nav iznomāts. Atbilstoši nekustamā īpašuma rentabilitātes rādītājiem nekustamā īpašuma pārvaldīšana par periodu: 2017.gada jūlijs – augusts VNĪ ir nesusi zaudējumus 1384 *euro*.Saskaņā ar VNĪ nekustamā īpašuma portfeļa attīstības stratēģijas 2016.-2025.gadam pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir valstij visizdevīgākajā veidā ilgtermiņā atsavināmi.Ievērojot minēto, tā kā valsts funkciju nodrošināšanai nav nepieciešams veikals, kā arī nekustamais īpašums nav nepieciešams VNĪ saimnieciskās darbības veikšanai, optimālākais risinājums ir virzīt nekustamo īpašumu atsavināšanai. Ievērojot minēto, VNĪ Īpašumu izvērtēšanas komisija 2017.gada 11.maijā pieņēmusi lēmumu virzīt nekustamo īpašumu atsavināšanai (prot.Nr.IZKP-17/20, 13.punkts). Saskaņā ar Atsavināšanas likuma 4.panta otro daļu rīkojuma projektā iekļauto nekustamo īpašumu atsavināšanu ierosina Finanšu ministrija (VNĪ). Atsavinot rīkojuma projekta 1.punktā norādīto nekustamo īpašumu, jāņem vērā likumā “Par zemes reformu Latvijas Republikas pilsētās” noteiktie ierobežojumi darījumiem ar zemes īpašumiem.   Atsavinot rīkojuma projekta 2.punktā norādīto nekustamo īpašumu, jāņem vērā likumā “Par zemes privatizāciju lauku apvidos” noteiktie ierobežojumi darījumiem ar zemes īpašumiem.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Rīkojuma projekta 3.punkts paredz nekustamo īpašumu valdītājam Finanšu ministrijai uzdevumu nodot pircējiem valsts nekustamos īpašumus 30 (trīsdesmit) dienu laikā no pirkuma līgumu noslēgšanas dienas ar pieņemšanas - nodošanas aktiem.Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamā īpašuma pirkuma līgumā paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Latvijas Republikas Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta 1.punktā norādītās zemes vienības piegulošo zemesgabalu īpašnieki, kuriem piemīt tiesībspēja un rīcībspēja, un kuri vēlas iegādāties valsts nekustamo īpašumu un nomnieks, ja nomas līgums tiks noslēgts.Attiecībā par rīkojuma projekta 2.punktā norādīto nekustamo īpašumu – jebkurš tiesību subjekts – fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 |
| 5. Precizēta finansiālā ietekme: | X |   Nav precīzi aprēķināms.   |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem. VNĪ saskaņā ar Atsavināšanas likuma 47.pantu un Ministru kabineta 2011. gada 1. februāra noteikumu Nr.109 „Kārtība, kādā atsavināma publiskas personas manta” 37.punktu nekustamo īpašumu atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt precīzu nekustamo īpašumu pārdošanas vērtību, ņemot vērā, ka nekustamo īpašumu atsavināšana (brīvās (nosacītās) un nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punkts.) Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D. Reizniece-Ozola

Rozenberga 67024608

Liga.Rozenberga@vni.lv